KNJIŽNIČARKA: Marija Bratonja

Ekonomska škola Vukovar

S.Filipovića 6, Vukovar

**PISANA PRIPRAVA ZA IZVEDBU NASTAVNOG SATA TRAŽIM POSAO!**

**PRIPRAVA ZA NASTAVNI SAT U ŠKOLSKOJ KNJIŽNICI**

ŠKOLA: Ekonomska škola Vukovar

MJESTO IZVOĐENJA: knjižnica Ekonomske škole Vukovar

NADNEVAK:

UZRAST: 4.razredi

KNJIŽNIČARKA: Marija Bratonja

NASTAVNO PODRUČJE: **Program knjižnično – informacijskog odgoja i obrazovanja**

NASTAVNA JEDINICA: **Tražim posao!**

MEĐUPREDMETNA KORELACIJA: hrvatski jezik, informatika, strani jezik, marketing

NASTAVNA SREDSTVA: Spark adobe prezentacija, online sadržaj

NASTAVNA POMAGALA: računala u školskoj knjižnici, tableti, mobiteli

NASTAVNE METODE:

1. VERBALNE: 2. VIZUALNE

a) metoda usmenog izlaganja, a) metoda pokazivanja

b) razgovora, b) metoda pisanja

 c) metoda samostalnog praktičnog

rada učenika

NASTAVNI OBLICI:  frontalni rad, rad u paru, samostalni rad

TIP NASTAVNOG SATA: obrada nastavne jedinice

AKTIVNOSTI ZA UČENIKE:

 razgovor, čitanje i pisanje, pretraživanje, pokazivanje, prezentiranje, slušanje

IZVORI ZA UČENIKE:

* Online izvori unutar prezentacije

KLJUČNI POJMOVI: Hrvatski zavod za zapošljavanje, CISOK, Garancija za mlade, portali za zapošljavanje, životopis, razgovor za posao, ključne kompetencije

**ISHODI UČENJA**:

* Saznati najvažnije informacije o zaposlenju nakon završetka školovanja;
* Usporediti različite informacije i vrednovati ih;
* Snaći se u postupku traženja posla i zapošljavanja;
* Predstaviti se u pisanom (pisanje molbe i životopisa) i govornom obliku (razgovor za posao, intervju)

**CILJ NASTAVNE JEDINICE**:

* predstavljanje sebe i svojih kompetencija;
* razviti sposobnost pronalaska, vrednovanja i uporabe tražene informacije
* informacijska pismenost primijenjena na životne situacije
* kritičko čitanje, provjera izvora, istraživanje, pretraživanje informacija

**ZADACI:**

**OBRAZOVNI**:

* upoznati učenike s online izvorima s informacijama što nakon završetka školovanja;
* oglas kao forma komunikacije, vrste oglasa;
* pretraživanje portala s ponudama poslodavaca;
* kako napisati dobar životopis i kako se predstaviti poslodavcu na razgovoru;
* osposobiti učenike za pronalazak, vrednovanje i uporabu potrebne informacije.

**FUNKCIONALNI**:

* razvijati vještine snalaženja u okružju online informacija i birokracije;
* razvijati sposobnost točnog opažanja i prepoznavanja bitnih informacija;
* razvijati sposobnost pronalaska informacije i njezine uporabe na pravilan način;
* poticati logičko mišljenje i zaključivanje.

**ODGOJNI**:

* poticati učenike na pravilan odnos prema radu;
* razvijati naviku uporabe interneta radi potrebnih informacija;
* poticanje na aktivnost, marljivost, komunikativnost, kolegijalnost i pravilan odnos prema svim sudionicima odgojno-obrazovnoga procesa.

**TIJEK NASTAVNOG SATA**

1. Doživljajno – spoznajna motivacija UVOD
2. Najava teme
3. Izlaganje novih sadržaja GLAVNI DIO
4. Vježba
5. Izlaganje sadržaja rada učenika
6. Sinteza ZAVRŠNI DIO
7. Zaliha

**ARTIKULACIJA NASTAVNOG SATA**

|  |  |  |
| --- | --- | --- |
| NASTAVNE METODE I OBLICI | TIJEK NASTAVNOG SATA | NASTAVNA SREDSTVA I POMAGALA |
| RazgovorPisanjeRazgovorslušanjerazgovorslušanjepisanjepretraživanjeRazgovorčitanjeUsmeno izlaganje uz demonstraciju i razgovor; frontalni radgledanje | ***UVODNI DIO SATA***Učenici maturanti dolaze u knjižnicu, smještaju se na svoja mjesta. Započinjemo s razgovorom o budućnosti, gdje se vide, što misle nakon završetka školovanja, planiraju li na fakultet ili ne. Izrađuju KWL tablice (što znaju o postupku zapošljavanja i što bi još željeli znati)*NAJAVA TEME*Učenicima govorim da postoje neki online sadržaji koji im mogu pomoći da se snađu nakon završetka školovanja poput web stranica HZZ-a, HZZO-a, CISOK-a, Garancije za mlade, Središnjeg državnog portala, portala s oglasima za posao. Pitam ih znaju li za neke od tih web stranica.***GLAVNI DIO SATA: OBRADA NOVIH SADRŽAJA****IZLAGANJE SADRŽAJA*Krećemo na posebnu spark adobe web stranicu na kojoj je izrađen sadržaj posebno za njih. Razgovaramo o tome što prvo trebaju napraviti nakon završetka školovanja ako se neće upisati na fakultet. Prijava na HZZO, HZZ (što je sve potrebno tamo napraviti), uključivanje na tržište rada, razgovaramo o CISOK-u i Garanciji za mlade. Nabrajaju za koje portale s ponudama poslova sve znaju, što misle o njima, kako ih pretraživati, što je sve potrebno činiti pri aktivnom traženju posla, kako sastaviti popis svojih vještina i sposobnosti. Kako se predstaviti poslodavcu da nas zamijeti, pisanje životopisa i savjeti za predstavljanje poslodavcu na razgovoru, rad na ključnim kompetencijama koje poslodavci traže pri zapošljavanju.*VJEŽBA*Učenicima dajem zadatak da na nekom od portala pronađu oglas za posao koji im se sviđa, napišu zamolbu i životopis i „prijave” se za taj posao te se pripreme za razgovor s poslodavcem (sa mnom). Dok učenici rade na zadatku, obilazim ih vršeći uvid u tijek njihova rada, po potrebi dajem dodatne upute i pomažem pri pisanju životopisa i zamolbe. *IZLAGANJE SADRŽAJA RADA UČENIKA*Učenici sa svojom zamolbom i životopisom dolaze na „razgovor” kod poslodavca kojeg glumim ja. Primjenjuju naučeno te savjete i preporuke koje smo prošli ranije na satu. Dajem im savjete što mogu popraviti u svom pisanom i govornom predstavljanju poslodavcu***ZAVRŠNI DIO SATA****SINTEZA*Učenici ispunjavaju posljednji stupac KWL tablice (naučio/la sam) i čitaju pred drugima što su sve naučili na današnjem satu.*ZALIHA*Dokumentarni kratki film „I tebe se tiče!” o trgovanju ljudima | KWL tablicaweb straniceweb straniceračunalamobiteliportali računalaživotopiszamolbaKWL tablicafilm |

**IZVORI KORIŠTENI ZA IZRADU PRIPRAVE**:

1. Cindrić, Mijo; Miljković, Dubravka; Strugar, Vladimir. 2010. *Didaktika i kurikulum*. IEP-D2. Zagreb.
2. Demut, Ana. *Putokazi školske knjižnice*. 2003. Školska knjiga. Zagreb.
3. Kovačević, Dinka; Lasić-Lazić, Jadranka; Lovrinčević, Jasmina. *Školska knjižnica – korak dalje*. 2004. Filzofski fakultet, Zavod za informacijske studije Оdjela za informacijske znanosti – Altagama.

**PRILOZI:**

Spark adobe web stranica Tražim posao! Savjeti i preporuke

KWL tablica